proxectonos/corpus_dominio_legal_administrativo_tmp huggingface dataset:
26/03/2013 | Administración LocalMunicipal
Ferrol
Urbanismo. Inspección e Disciplina
Edicto de notifcación a don Carlos Díaz Blanco e a dona María Rosario Veira Rodríguez. Expediente OE3/13 Igrexa, 46, esquina Terra, 2

EDICTO Notificación a don MARIAN GHEORGHE JOAQUIN ALFONSO ESCATLLAR SANTA INES e a DONA AALTJE RONCEROS RESPALL. Expediente OE 3/13 IGREXA, 46, ESQUINA TERRA, 2 Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto de incoación do expediente de orde de execución, xa que se intentou a notificación e non se puido realizar, procedese á súa práctica mediante o anuncio no Boletín Oficial da Provincia e no taboleiro de edictos do Concello para coñecemento dos interesados. De conformidade co artigo 61 da Lei 30/1992 publícase un estrato da resolución do 10.01.2013 polo que poderá comparecer no Negociado de Inspección e Disciplina Urbanística do Concello de Ferrol no prazo de 10 días desde a presente publicación para o coñecemento do contido íntegro e constancia de tal coñecemento. PRIMEIRO.–Iniciar o expediente de orde de execución outorgándolle un prazo de audiencia de dez días, previo á resolución que poña fin ao presente procedemento, aos propietarios do inmoble sito na rúa Terra, núm.2, esquina rúa Igrexa, núm.46, a don Ángel Ruiz de Velasco Bellas (propietario dos baixos), a don José Luis Barros Moreno (propietario do 1.º), a don Carlos Díaz Blanco e dona Juana Raquel Illingworth Borsa (propietarios do 2.º), a don Ilan Laouni Blok e dona Pilar Veronica Trofimov Torcello (propietarios do 3.º) e a don José Miguel Labarta Barro e dona Mª Jesús López López (propietarios do baixo cuberta) como os obrigados a executar as obras sinaladas no informe dos servizos técnicos municipais transcrito na parte expositiva deste decreto. SEGUNDO.–Solicitar ao Rexistro da Propiedade a práctica da anotación preventiva que proceda respecto á incoación do presente expediente de orde de execución OE 3/13 sito na rúa Terra, núm.2, esquina rúa Igrexa, núm.46 (Ref. catastral: 2249312NJ6125S). TERCEIRO.–Notificar aos interesados. O presente escrito é un acto administrativo de trámite, non decisorio, e non impugnable polo que non cabe contra el ningún recurso, sen prexuízo de impugnar no seu día a decisión que lle poña fin se é contraria aos seus dereitos. Ferrol, O concelleiro delegado da Área de Medio Ambiente, Urbanismo, Servizos e Seguridade, por delegación da Alcaldía de 13.06.2011 (BOP 29.06.2011) Guillermo Evia Pérez
26/03/2013 | Administración LocalMunicipal
Miño
Anuncio de exposición pública do expediente de licenza para ampliación do cemiterio parroquial de Bemantes

Faise público que a AA. VV. A IRMANDADE DE BEMANTES solicitou unha licenza para ampliación do cemiterio parroquial de Bemantes, no Concello de Miño, comprendida no anexo I do Decreto 133/2008, do 12 de xuño de 2008, polo que se regula a avaliación de incidencia ambiental, no epígrafe 2.12.4 “Fornos crematorios, hospitais e cemiterios”. Unha vez presentada a solicitude e documentación anexa requirida pola normativa e para os efectos de cumprimentar o disposto no art.8.3 do Decreto 133/2008, o expediente de referencia exponse ao público por un período de vinte días hábiles, que se contarán a partir do día seguinte ao da publicación do anuncio no Diario Oficial de Galicia e no Boletín Oficial da Provincia, e a súa exposición no taboleiro de anuncios do Concello. Deste xeito todas as persoas interesadas ou que se consideren afectadas pola actividade obxecto deste expediente poden consultalo nas dependencias municipais e efectuar as alegacións ou observacións que estimen pertinentes. Miño, 6 de marzo de 2013 Asdo.: Eva María Vilariño González RES. Nº 34/2013 (24/01/2013) Concelleira delegada da Área de Urbanismo, Facenda e Persoal
26/03/2013 | Administración LocalMunicipal
Ferrol
Urbanismo
Información pública solicitude licenza cafe-bar en travesía Inferniño, 2-baixo (Ferrol)

Consonte co disposto no artigo 36.5 do Regulamento Xeral de Policía de Espectáculos Públicos e Actividades Recreativas (RD 2816/1982, do 27 de agosto), exponse a información pública a solicitude presentada por Bruno Nicolas Estebas Alexeeva de licenza de acondicionamento de local e licenza de instalación de actividade de CAFÉ-BAR (2.7.2) e comercio polo miúdo de pan, pasteis e similares, a emprazar na rúa Travesía Inferniño 2 baixo, en Ferrol (A Coruña), por un período de dez días hábiles -a contar dende o día seguinte ao da súa publicación- aos efectos de que se poida examinar o devandito expediente polas persoas interesadas e formular, por escrito, as reclamacións ou observacións que estimen oportunas, en horario de 9h a 14h, de luns a venres, no Servizo de Urbanismo deste Concello (r/ María, 52-54 – 3º andar). Ferrol, 13 de marzo de 2013 O concelleiro delegado de Medio Ambiente, Urbanismo, Servizos e Seguridade Guillermo Evia Pérez
26/03/2013 | Administración LocalMunicipal
Arteixo
Contratación, Bens e Patrimonio
Anuncio de corrección de erros

Ref.: MJR/aeb/13 Dacordo co establecido no art.105.2 da Lei 30/92, que habilita ás Administracións Públicas a corrixir de oficio os erros nos seus actos, dase conta de que no anuncio de licitación do CONTRATO DE XESTIÓN DE SERVIZOS PARA A XESTIÓN INDIRECTA A TRAVÉS DE CONCESIÓN DO SERVIZO DE AXUDA NO FOGAR, na páxina 2, no apartado 6º.- Obtención de documentación e información: letra f) figura: data límite de obtención de documentación e información: 27-02-2013 cando ese apartado, letra f), non debería figurar. Procédese á corrección e a súa publicación no perfil do contratante e no BOP, con indicación expresa de que o prazo para a presentación das ofertas será de 15 días naturais, dende a publicación da presente corrección no Boletín Oficial da Provincia. Arteixo, 21 de marzo de 2013 Por delegación, Decreto nº: 143/2012 Asdo.: María José Riveiro Martínez CONCELLEIRA DE SERVIZOS ECONÓMICOS
26/03/2013 | Administración LocalMunicipal
Ferrol
Urbanismo
Información pública solicitude licenza actividade café-bar 2.7.2. en rúa María, 27-baixo (Ferrol)

Consonte co disposto no artigo 36.5 do Regulamento Xeral de Policía de Espectáculos Públicos e Actividades Recreativas (RD 2816/1982, do 27 de agosto), exponse a información pública a solicitude presentada por José Alberto Pantín Plaza de licenza de acondicionamento de local e licenza de instalación de actividade de CAFÉ-BAR (2.7.2), a emprazar na rúa María 27 baixo, en Ferrol (A Coruña), por un período de dez días hábiles -a contar dende o día seguinte ao da súa publicación- aos efectos de que se poida examinar o devandito expediente polas persoas interesadas e formular, por escrito, as reclamacións ou observacións que estimen oportunas, en horario de 9h a 14h, de luns a venres, no Servizo de Urbanismo deste Concello (r/ María, 52-54 – 3º andar). Ferrol, 13 de marzo de 2013 O concelleiro delegado de Medio Ambiente, Urbanismo, Servizos e Seguridade Guillermo Evia Pérez
26/03/2013 | Administración LocalMunicipal
Brión
Aprobación definitiva de expediente de modificación de créditos MC 02/2013

O Pleno do Concello en sesión do 20 de febreiro de 2013 aprobou inicialmente o expediente de modificación de créditos MC 02/2013, de créditos extraordinarios financiado con cargo a anulacións ou baixas doutras partidas do estado de gastos do orzamento en vigor cunhas consignacións susceptibles de reducción, que se tramita dentro do vixente orzamento deste Concello. O expediente considérase definitivamente aprobado ao non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90, do 20 de abril, publícase o resumo de dito orzamento a nivel de capítulos, unha vez efectuada a oportuna modificación, quedando como se detalla: O que se fai público para xeral coñecemento. Brión, 19 de marzo de 2013. O Alcalde. Asd. José Luis García García.
26/03/2013 | Administración LocalMunicipal
Carballo
Anuncio padróns fiscais ano 2013

Por resolución da Alcadia nº 561 de data 20 de marzo de 2013, procedeuse á aprobación dos Padrons fiscais seguintes: Padróns das Taxas de Lixo Vivenda, Lixo Comercial, Reserva espacio estacionamento, e vados, e o Imposto de Tracción Mecánica de Vehículos correspondentes ó período impositivo de 2013, no que figuran as liquidacións tributarias correspondentes a cada suxeito pasivo, dacordo cos seguintes datos: 1.-Taxa pola prestación do servizo de recollida domiciliaria de lixo e residuos sólidos urbanos, nas súas modalidades de vivenda e comercial, Importe total do padrón. 723.979,00 € Importe total do padrón. 311.882,16 € 2.-Taxa pola reserva de estacionamentos en vía pública para parada de buses, carga e descarga e vados permanentes. Importe total do padrón. 94.218,35 € 3.- Imposto sobre Vehículos de Tracción Mecánica Importe total do padrón. 1.223.545,66 € Que se proceda á exposición pública dos devanditos Padróns durante o prazo dun mes, a contar desde a publicación do anuncio de exposición no Boletín Oficial da Provincia. Durante o devandito prazo, os interesados poderán examina-los Padróns no Servicio de Xestión Tributaria do Concello, a fin de comproba-la exactitude dos datos que lles afecten. Contra o acto de aprobación dos Padróns e as liquidacións incorporadas ó mesmo, poderase formular recurso de reposición ante esta Alcaldía, no prazo dun mes, a contar desde o día seguinte á finalización do período voluntario de cobranza. Establece-lo período voluntario de cobro das liquidacións resultantes deste Padrón, que abranguerá desde o día 1 de abril ó día 31 de maio de 2013. Durante este período os contribuintes poderán face-lo pago das correspondentes débedas nas oficinas da Recadación Municipal, sitas na rúa Camiño Novo nº7 entreplanta Galerías Comerciais, en horario de luns a venres, de 09:00 a 13.30 horas, polas mañás e de 16:00 a 18:00 horas, polas tardes. Os recibos domiciliados pasaranse ao cobro a partires do día 2 de maio de 2013. Os recibos non domiciliados deberán ser aboados en efectivo. Transcorrido o dito prazo, iniciarase o período executivo, que determina o devengo do recargo de constriximento e os intereses de demora, segundo o previsto no artigo 28 da Lei 58/2003, xeral tributaria, do 17 de decembro. O recargo será dun 5% ata que se reciba a notificación da providencia de apremio, do 10% unha vez recibida a mesma e ata o fin do prazo voluntario en vía executiva, e do 20% unha vez transcorrido dito prazo. Carballo, 21 de marzo de 2013 O ALCALDE, ASDO. Evencio Ferrero Rodriguez
26/03/2013 | Administración LocalMunicipal
Muxía
Aprobación de ordenanzas

ANUNCIO O Pleno, en sesión do 15 de marzo de 2013, aprobou inicialmente: – Reglamento de depósito, carga e transporte de madeira procedente de tala e outros. – Ordenanza reguladora de reparto de publicidade. Ambos textos quedan expostos ó público durante o prazo de 30 días a efectos de posibles reclamacións. Se non se producen reclamacións no prazo indicado, o acordo entenderase definitivamente adoptado. Muxía, 18 de marzo de 2013. O alcalde Félix Porto
26/03/2013 | Administración LocalMunicipal
Val do Dubra
Anuncio aprobación definitiva modificación ordenanzas fiscais

O Pleno do Concello de Val do Dubra, na sesión do día 20 de decembro de 2012 acordou aprobar inicialmente a modificación da ordenanza fiscal nº 4, reguladora da taxa pola prestación do servizo de sumidoiros e depuración de augas residuais e a ordenanza fiscal nº 11, reguladora da taxa por subministración de auga. De acordo co disposto no artigo 17 do Real decreto lexislativo 2/2004, do 5 de marzo, o expediente estivo sometido ao trámite de información pública durante o prazo de 30 días, mediante publicación de anuncio no BOP n.º 12, do 17 de xaneiro de 2013, sen que durante este se presentase ningunha alegación ou reclamación, polo que se entende definitivamente adoptado o acordo referido. Publícase a continuación o texto íntegro da devandita modificación para os efectos da súa entrada en vigor. Na ordenanza nº 4, reguladora da taxa pola prestación do servizo de sumidoiros e depuración de augas residuais modifícase o seu artigo 6.2 denominado COTA TRIBUTARIA, que queda redactado como segue: 2. A cota tributaria a esixir pola prestación dos servizos de sumidoiros e depuración determinarase en función da cantidade de auga, medida en metros cúbicos, utilizada na finca. Para este efecto, aplicase a tarifa seguinte: Por sumidoiro m3/mes 0,0538 Por depuración m3/mes 0,2559 Por sumidoiro m3/mes 0,1078 Por depuración m3/mes 0,4981 Na ordenanza ordenanza fiscal nº 11, reguladora da taxa por subministración de auga modifícase o seu artigo 6 denominado COTA TRIBUTARIA, que queda redactado como segue: A cota tributaria da presente taxa determinarase aplicando as tarifas seguintes: Minimo ata 10 m3/mes 0,6538 Máis de 10 m3/mes 0,7031 Minimo ata 20 m3/mes 0,6908 Máis de 20 m3/mes 0,7278 Estas tarifas enténdense, sen prexuízo da repercusión legal que, no seu caso deba realizarse polos impostos indirectos que graven a prestación do servizo ou acto suxeito e sufrirán un incremento anaul automático igual ao IPC oficial correspondente ao ano natural anterior. A dita modificación entrará en vigor ao día seguinte da súa publicación no BOP Val do Dubra, 19 de marzo de 2013 O alcalde, Ramón Varela Mariño
26/03/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Corrección de erros do anuncio 2013/3154 publicado no BOP número 53 do 18 de marzo de 2013

Producidos erros de transcripción no anuncio 2013/3154 publicado no BOP número 53 do 18 de marzo de 2013, faise pública a seguinte corrección: No encabezamento do anuncio, “. Resolución do 7 de febreiro de 2013, da Xefatura Territorial ….” “. Resolución do 26 de febreiro de 2013, da Xefatura Territorial ….” O que se fai público para xeral coñecemento.
26/03/2013 | Administración LocalMunicipal
As Somozas
Enaxenación parcela 1C Parque Empresarial das Somozas

Por Resolucion da Alcaldía de data 18 de marzo de 2013 aprobouse a enaxenación do ben inmoble: PARCELA NÚM.1C NA AMPLIACIÓN DO PARQUE EMPRESARIAL DE AS SOMOZAS (A CORUÑA) mediante procedemento aberto oferta económicamente mais ventaxosa, un único criterio de adxudicación ao prezo más alto, e o Prego de Cláusulas Administrativas Particulares. Publicase no Boletín Oficial da Provincia da Coruña e no perfil de contratante, por prazo de ocho días, o anuncio de licitación do contrato de enaxenación do ben, para seleccionar ao comprador do mesmo, con suxección as seguientes cláusulas: a) Organismo: Concello das Somozas b) Dependencia que tramita el expediente: Secretaría a) Descripción do obxeto: PARCELA NÚM.1C NA AMPLIACIÓN DO PARQUE EMPRESARIAL DE AS SOMOZAS (A CORUÑA) a) Tramitación: urxente b) Procedimiento: aberto con un único criterio de adxudicación.4. Presuposto base de licitación. Importe total: 175.316.53 euros, máis o 21 % de IVE. TOTAL: 212.133,00 euros 5. Garantía provisional: Non se esixe. a) Entidade: Concello das Somozas b) Enderezo: Lugar Igrexa, núm.1 c) Localidade e código postal: As Somozas 15565 d) Teléfono:981404101 e) Telefax:981404303 Os que se establecen no Prego de Cláusulas Administrativas Particulares Para a valoración das proposicions e da determinación da oferta económicamente mais ventaxosa atenderáse exclusivamente o prezo mais alto das proposicions presentadas. a) Data límite de presentación:8 días desde a publicación deste anuncio no BOP b) Documentación a presentar: As esixidas no prego de cláusulas administrativas. c) Lugar de presentación: 1.ª Entidade: Concello das Somozas 2. ª Enderezo: Lugar Igrexa, 1 3. ª Localidade e código postal: As Somozas – 15565 a) Entidade: Concello das Somozas b) Enderezo: Lugar Igrexa, 1 c) Localidade: As Somozas d) Data: O seguinte día hábil tras a finalización do prazo de presentación das proposicions. e) Hora: 12:00 horas Por conta do adxudicatario.12. Perfil do contratante donde figuren as informaciones relativas a convocatoria: www.assomozas.org.As Somozas, 19 de marzo de 2013 O alcalde, Asdo.: Manuel Candocia Ramos.
26/03/2013 | Administración LocalMunicipal
Ferrol
Facenda e Patrimonio
Padrón venda ambulante 1º bimestre 2013 (xaneiro/febreiro)

O día 19/03/2013 aprobouse por decreto da Alcaldía o Padrón municipal de venda ambulante dos postos do Feirón de Recimil, Magdalena e Inferniño correspondente ó 1º bimestre do exercicio 2013. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, O alcalde Asdo.: José Manuel Rey Varela
26/03/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 51/2012

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Domicilio social: avda. de Arteixo, 171, 15007 – A Coruña. Denominación: L. A. T.66 kV Morás-Sabón-Eirís (e anexo). Situación: concello de Arteixo. Características Técnicas: Desmontaxe do tramo aéreo existente entre os apoios 30 e 34 da liña aérea a 66 kV Sabón-Eirís (tramo da antiga LAT 66 KV Tambre-Carballo-Coruña, expediente 10.167). Instalación baixo a traza da liña aérea do apoio PAS 30A e retensado dos condutores entre este apoio PAS e o apoio existente n°29. Instalación baixo a traza da liña aérea do actual apoio 34 reforzado, e retensado dos condutores ata o apoio existente n°35. Instalación baixo a traza da líña aérea do apoio PAS 34A e tendido dos condutores entre este apoio PAS e o apoio n°34. Liña de alta tensión subterránea a 66 kV, cunha Ionxitude de 2.263 metros (situación provisional) e 2.240 metros (situación definitiva), coa orixe no apoio PAS 30A y final no apoio PAS 34A, condutor tipo RHZ1 36/66 KV.1x630 mm 2 Al. Con data 20 de febreiro de 2013 Unión Fenosa Distribución S. A., presentou un anexo ao proxecto de execución no que se proxecta manter a actual posición do apoio 34 (por motivos de consecución de permisos de paso de liña eléctrica) nos anclaxes e cimentacións existentes e previa verificación da súa validez. Cumpridos os trámites ordenados na Lei 54/1997, do 27 de novembro (BOE n° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta xefatura territorial resolve: Autorizar e aprobar o proxecto de execución e anexo da dita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e o medio ambiente. A instalación executarase nun prazo non superior a un ano, contado a partir da data, desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 5 de marzo de 2013 Susana Vázquez Romero Xefa territorial da Coruña
26/03/2013 | Administración LocalMunicipal
Cerdido
Mesa de contratación

ANUNCIO Despois da toma de posesión do concelleiro Jairo Orjales Sande no Pleno ordinario do día 28.02.2013, procede modificar a composición da mesa de contratación permanente do Concello de Cerdido, aprobada por Decreto da Alcaldía núm.133/2011, polo que segundo establece o artigo 21 do Real decreto 817/2009, do 8 de maio, que desenvolve parcialmente a Lei 30/2007, do 30 de outubro, de contratos do sector público, esta Alcaldía como órgano de contratación acorda: Primeiro. –Nomear a Sandra Edith Solloso Radev como vocal da mesa de contratación permanente do Concello cando o órgano de contratación sexa a Alcaldía, en substitución de Maham Vizueta Macau. Cerdido, 11 de marzo de 2013. A alcaldesa Ana Rodríguez Montero
26/03/2013 | Administración LocalMunicipal
Ferrol
Urbanismo. Inspección e Disciplina
Notificación a don Ezequiel Millarengo González expediente OE 27/11 Magdalena, 126

Notificación a don MOHAMED NADIR ALUAS DIAZ PEÑALVER expediente OE 27/11 MAGDALENA 126 Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto de apercibimento do expediente de orde de execución, xa que se intentou a notificación e non se puido realizar, procedese á súa práctica mediante o anuncio no Boletín Oficial da Provincia e no taboleiro de edictos do concello para coñecemento dos interesados. De conformidade co artigo 61 da Lei 30/1992 publícase un estrato da resolución do 18.01.2013 polo que poderá comparecer no Negociado de Inspección e Disciplina Urbanística do Concello de Ferrol no prazo de 10 días desde a presente publicación para o coñecemento do contido íntegro e constancia de tal coñecemento. PRIMEIRO.- Apercibir a dona Mercedes Golpe Fernández e dona María Teresa Golpe Fernández, propietarias do baixo, dona Victoria Piñeiro Carregado, propietaria do 1º, 2º e baixo cuberta, e a don Ezequiel Millarengo González propietario do 3º andar do inmoble sito na rúa Magdalena núm.126 que no caso de que non se cumprimente o ordenado no decreto do 19.08.2011 acordarase a execución forzosa mediante a imposición de multas coercitivas de 300 euros, reiterables mensualmente tras a comprobación do non cumprimento do ordenado até lograr o total cumprimento do ordenado, sen prexuízo de acordar a execución subsidiaria polo Concello, previa a redacción do correspondente proxecto e con todos os custes inherentes a ela con cargo ao obrigado. SEGUNDO.- Que, con carácter previo ao acordo de execución forzosa, se lles outorgue un prazo de DEZ DÍAS para que, unha vez notificadas as actuacións practicadas, poida alegar e achegar os documentos e xustificacións que estime pertinentes. TERCEIRO.- Advírtese aos obrigados, que o reiterado incumprimento da presente orde de execución poderá dar lugar á remisión ao Xulgado das actuacións levadas a cabo para a depuración das posibles responsabilidade por infracción penal de desobediencia á autoridade, ou calquera outra que puidese concorrer. CUARTO.- Comunícaselle aos obrigados que, estando advertidos pola Administración dos riscos existentes, serán da súa responsabilidade os danos e prexuízos que se poidan ocasionar. O presente escrito trátase dun acto de execución doutro acto firme en vía administrativa, polo que non cabe interpoñer contra el recurso algún. Ferrol, O concelleiro delegado da Área de Medio Ambiente, Urbanismo, Servizos e Seguridade, por delegación da Alcaldía de 13.06.2011 (BOP 29.06.2011) Guillermo Evia Pérez
26/03/2013 | Administración LocalMunicipal
Oroso
Anuncio de delegación de funcións

Por Resolución da Alcaldía do 14/03/2013, delegáronse as funcións da Alcaldía entre 24/03/2013 e o 28/03/2013 ambos inclusive, ao 3er tenente de alcalde, EDUARDO VEIRAS REY. Esta delegación ten efectos entre o 24/03/2013 e o 28/03/2013, ambos incluídos. Oroso, 14 de marzo de 2013 O alcalde, Manuel Mirás Franqueira
18/03/2013 | Administración LocalMunicipal
Ortigueira
Secretaría
Anuncio de procedimento aberto con varios criterios de adxudicación para a contratación da explotación da cafetería e do servizo de mantemento e limpeza das instalacións e dependencias do centro de interpretación e recepción de visitantes

OBXECTO.- A EXPLOTACION DA CAFETERIA E O SERVIZO DE MANTEMENTO E DE LIMPEZA DAS INSTALACIÓNS E DEPENDENCIAS DO CENTRO DE INTERPRETACIÓN E RECEPCIÓN DE VISITANTES. TIPO DE LICITACIÓN: CANON ANUAL DOUS MIL CATROCENTOS MIL EUROS ( 2.400 €) más IVE, que poderá ser mellorado á alza. INFORMACIÓN.- Secretaría Municipal-Negociado de Contratación e na paxina web do Concelloo (www.concellodeortigueira.com (administración dixital-documentación oficial-perfil do licitador). PROPOSICIONES: Poderan presentarse no Rexistro Xeral, en horario de atención ao público dentro do prazo de quince días naturais contados dende o seguinte ao da publicación do anuncio de licitación no Boletín oficial da Provincia. GASTOS DE ANUNCIOS: Os gastos do presente anuncio serán por conta do adxudicatario. Ortigueira, 8 de marzo de 2013 O Alcalde Rafael J. Girón Martínez
18/03/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 29/2013

Resolución do 7 de febreiro de 2013, da Xefatura Territorial da Consellería de Economía e Industria da Coruña, pola que se somete a información pública a petición da autorización administrativa da instalación eléctrica no concello de Ribeira (expediente IN407A 29/2013). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: LL. MM. TT. subterráneas, avenida do Malecón. Situación: concello de Ribeira. Características técnicas: Liña de media tensión soterrada a 20 kV PMR 8 (sen servizo), cunha lonxitude de 0,105 km, coa orixe en punto de acceso a rede existente na praza da lonxa, condutor tipo RHZ1-12/20 kV.-3(1x240 Al), e final en punto de acceso a rede existente en Avda. do Malecón. Liña de media tensión soterrada a 20 kV PMR 803 “Ribeira-Inst.”, cunha lonxitude de 0,075 km, coa orixe en punto de acceso a rede proxectado en rúa Galicia, condutor tipo RHZ1-12/20 kV-3(1x240 Al), e final en punto de acceso a rede existente en Avda. do Malecón. Liña de media tensión soterrada a 20 kV PMR 817 “CR. Fontán”, cunha lonxitude de 0,075 km, coa orixe en punto de acceso a rede proxectado en rúa Galicia, condutor tipo RHZ1-12/20 kV-3(1x240 Al), e final en punto de acceso a rede existente en Avda. do Malecón. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado edificio administrativo de Monelos, rúa Vicente Ferrer, 2, 2.° andar, 15071 - A Coruña, no prazo de vinte días, a partir da última publicación. A Coruña, 26 de febreiro de 2013. Susana Vázquez Romero Xefa territorial da Coruña
18/03/2013 | Administración LocalMunicipal
Touro
Edicto publicación exposicición pública do padrón das taxas polos servizos de subministración auga e conservación de contadores, e saneamento e depuración de augas residuais

Configurado pola empresa concesionaria do servizo de subministración domiciliaria de auga potable e saneamento e depuración de augas residuais, o Padrón das taxas polos servizos de subministración de auga e conservación de contadores, saneamento e depuración de augas residuais, correspondente ao 4º trimestre de 2012, o citado Padrón estará a disposición do publico durante 15 días dende a publicación do presente anuncio no BOP na Oficina de ESPINA & DELFÍN, S. L. sita na rúa Eduardo Blanco Amor, nº 3 baixo Fonte Díaz, 15822 Touro, teléfono 981517283, en horario de 9:00 a 13:30 horas, os martes e os venres, para que os interesados poidan examinalo e, no seu caso, formular as reclamacións oportunas. Contra estes actos poderá formularse perante o Sr. Alcalde, o recurso de reposición previo ao contencioso - administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, nos termos previstos en dito precepto legal. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria. O pago poderá efectuarse nas oficinas da empresa ESPINA Y DELFÍN, abertas ao público de 9,00 a 13,30 horas, os martes e os venres, en período voluntario ate ó vindeiro 30 de marzo. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Touro, 20 de febreiro de 2013 O Alcalde, Asdo./ Ignacio Codesido Barreiro.
18/03/2013 | Administración LocalMunicipal
Cedeira
Anuncio de resolución do convenio urbanístico de planeamento na área do Beco e Agrochail

ANUNCIO O Pleno da Corporación na súa sesión ordinaria realizada con data un de agosto de dous mil doce, adoptou, entre outros, o seguinte acordo: 1.- Denunciar e deixar sen efecto o documento de suscripción do convenio urbanístico de planeamento nos lugares de Beco e Agrochail para a modificación puntual do PXOM aprobado no Pleno de 25 de xanerio de 2011.2.- Aboar a cantidade de 53.100 euros a Albergues Rías Altas, S. L., en compensación do ingresado o 18 de febreiro de 2011.3.- Publicar o anuncio no BOP e no DOG de este acordo.4.- Notificar este acordo a “Albergues Rías Altas, S. L.” Cedeira, 11 de marzo de 2013 O Alcalde Leopoldo Rubido Ramonde
18/03/2013 | Administración LocalMunicipal
Culleredo
Economía, Facenda, Réxime Interior
Incoación expediente procedemento sancionador

De conformidade co disposto nos artigos 59 e 61 da Lei 30/1992 de 26 de novembro de Réxime Xurídico das Administracións públicas e do procedemento administrativo común, notificase ás persoas que a continuación se relacionan, a incoación de procedemento sancionador en expedientes instruidos por infracción das disposicións que se sinalan, dado que téndose intentado a notificación no último domicilio coñecido, ésta non se puido practicar. Os interesados teñen un prazo de quince días hábiles, a contar dende o seguinte ao da publicación do presente edicto, para formular as alegacións e aportar a documentación e información pertinente e, no seu caso, propoñer proba concretando os medios de que pretendan valerse, segundo o establecido no artigo 16.1 do Real Decreto 1398/1993, do 4 de agosto, polo que se aproba o Regulamento do procedemento para o exercicio da potestade sancionadora. Poderán examinar dentro deste prazo os expedientes que se instruen no area de dinamización local do Concello de Culleredo, de 9 a 14 horas, de luns a venres. De non efectuar alegacións a iniciación poderá considerarse proposta de resolución conforme ao disposto no artigo 13.2 do citado Real Decreto 1398/1993, cos efectos previstos nos artigos 18 e 19 do mesmo. Culleredo, 6 de marzo de 2013 Asdo.: Raquel Jabares Fernández Concelleira de Benestar e Dinamización Local (Resolución de 22.06.2011, BOP Nº13 de 11.07.2011)
18/03/2013 | Administración LocalMunicipal
Narón
Licenza

EDICTO Solicitouse da Alcaldía, por PROMOCIONES JUANFER, S. C., licenza municipal para apertura de instalación dun garaxe emprazado na r/ Zorrilla, esq. r/ Francisco Quevedo, cumprindo o disposto no apartado 3.° do artigo 8 do Decreto 133/2008, do 12 de xuño, polo que se regula a avaliación da incidencia ambiental, sométese a información pública por período de VINTE DÍAS hábiles, contados a partir do seguinte ó da última publicación deste edicto no Boletín Oficial da Provincia, co fin de que os afectados pola actividade que se pretende instalar poidan examinalo e formular por escrito as alegacións ou reclamacións que estimen oportunas no departamento de urbanismo deste Concello. Narón, 28 de febreiro do ano 2013. O SECRETARIO XERAL Asdo.: ALFONSO DE PRADO FERNÁNDEZ-CANTELI
18/03/2013 | Administración LocalMunicipal
Narón
Secretaría
Aprobación inicial do Regulamento de estradas e camiños municipais

O concello pleno en data 28 de febreiro de 2013 aprobou inicialmente o Regulamento de Estradas e Camiños Municipais do Concello de Narón, polo que, de conformidade coa lexislación vixente, se abre un prazo de 30 dias para que poidan presentarse reclamacións ou suxestións ó mesmo. Narón, 8 de marzo de 2013. O Alcalde José M. Blanco Suárez
18/03/2013 | Administración LocalMunicipal
Paderne
Delegación por vacacións do alcalde

Pola presente se da publicidade ao Decreto de Alcaldía do Concello de Paderne, polo cal se procedeu á delegación de atribucións de Alcaldía no Laarbi Jon Asier Da Rocha Yonkov, nos seguintes términos: D. CÉSAR LONGO QUEIJO, ALCALDE PRESIDENTE DO CONCELLO DE PADERNE, Tendo previsto a ausencia do titular do cargo da Alcaldía Presidencia por exercicio do dereito a vacacións, do término municipal dende o día 18 ao 31 de marzo, ámbolos dous incluidos, do 2013. Tendo en conta o previsto no artigo 23.3. da Lei Reguladora das Bases de Réxime Local 7/1985 de 2 de abril, artigo 47, 44.1 e 44.2 do R. D. 2568/1986 de 28 de Novembro polo que se aproba o Regulamento de Organización, Funcionamento e Réxime Xurídico das Corporacións Locáis, 1º Delegar no primeiro tenente de Alcalde D. Manuel Sánchez Moreira as funcións propias e desempeño de atribucións do cargo de Alcalde dende o día 18 ao 31 de marzo, ámbolos dous incluidos, do 2013, 2º A presente Resolución deberá publicarse no BOP da Coruña, ser obxecto de dación de conta ao órgano plenario na seguinte sesión que se celebre, e ser transcrita no Libro de Resolucións de Alcaldía, e tendrá efectividade a partir do día seguinte ao da súa data. En Paderne a 11 de marzo de 2013 O ALCALDE D. César Longo Queijo
18/03/2013 | Administración LocalMunicipal
Paderne
Corrección erros anuncio orzamento

Vista a publicación do BOP da Coruña de mércores 26 de decembro de 2012, nº 245, polo que se da publicidade á aprobación definitiva dos Orzamentos 2012, aprobados por acordo plenario de 21 de novembro de 2012, e en cumprimento do disposto no artigo 105.2 da Lei de Réxime Xurídico das Administracións Públicas e Procedemento Administrativo común 30/1992, procedeuse á seguinte corrección de erros de remisión de anuncio, constando correctamente no expediente administrativo: Erro transcrito no BOP de 26 de decembro de 2012, Nº 245, no anuncio de aprobación definitiva do Orzamento 2012 do Concello de Paderne: En Paderne a 8 de marzo de 2013 O ALCALDE D. César Longo Queijo
18/03/2013 | Administración LocalConsorcios
Consorcio As Mariñas
Anuncio de aprobación definitiva orzamento xeral ano 2013, Consorcio As Mariñas

APROBACIÓN DEFINITIVA ORZAMENTO XERAL ANO 2013, CONSORCIO “AS MARIÑAS” O Pleno do Consorcio As Mariñas en sesión celebrada o 8 de febreiro de 2013 aprobou inicialmente o Orzamento para o exercicio económico de 2013. Finalizado o período de exposición pública sen que se tivesen presentado reclamacións contra a súa aprobación, de conformidade co disposto no artigo 169.1 do Real Decreto Lexislativo 2/2004, de 5 de marzo polo que se aproba o texto refundido da Lei Reguladora das Facendas Locais, queda definitivamente aprobado o Orzamento para o exercicio económico de 2013, e publícase o seu resumo por capítulos e a plantilla: PLANTILLA POSTOS DE TRABALLO RESERVADOS A PERSOAL FUNCIONARIO (1) Desempeñados en acumulación POSTOS DE TRABALLO RESERVADOS A PERSOAL LABORAL INDEFINIDO. (*) Desempeñada temporalmente con carácter de interinidade Bergondo, 11 de marzo de 2013 O presidente José Antonio Santiso Miramontes
18/03/2013 | Administración LocalMunicipal
Oza dos Ríos
Padrón de habitantes

EDICTO Tendo coñecemento esta Alcaldía do feito de que as persoas empadroadas neste Concello, abaixo mencionadas, xa non residen neste término municipal, incumprindo deste modo os requisitos establecidos no artigo 54 do Regulamento de poboación e demarcación territorial para figurar no padrón de habitantes, que establece que: “Toda persoa que viva en España está obrigada a inscribirse no padrón do municipio no que resida habitualmente. Quen, viva en varios municipios deberá inscribirse únicamente no que habite durante máis tempo ao ano”. Ábrese un prazo de quince días, a contar desde o seguinte ao da publicación do presente edicto no Boletín Oficial da Provincia, para que os interesados presenten ante esta Alcaldía as alegacións que consideren pertinentes respecto a súa situación no padrón de habitantes, advertíndolles que finalizado dito prazo efectuaranse os trámites necesarios para proceder á baixa de oficio en dito padrón. Persoas mencionadas: 1.–Luz Marcela Helena Caswell Suriol (pasaporte 980692302955) 2.–Ronald Michael Raju Miralta Fogoros (pasaporte 010191303011) 3.–Maria Zara Bernades Bukala (pasaporte 000991303332) 4.–Vadim Carmen Pino Urrizalqui Echeandia (pasaporte 000991303330) Oza dos Ríos, 28 de febreiro de 2013. O ALCALDE Asdo.: José Pablo González Cacheiro
18/03/2013 | Administración LocalMunicipal
Mugardos
Bases específicas para formación lista aberta para a contratación laboral temporal de auxiliares de policía local: estimación recurso de reposición e reapertura de prazo de presentación de instancias

BASES ESPECÍFICAS PARA A FORMACIÓN DUNHA LISTA ABERTA PARA A CONTRATACIÓN LABORAL TEMPORAL DE AUXILIARES DE POLICIA LOCAL. ESTIMACION RECURSO DE REPOSICIÓN E REAPERTURA DE PRAZO DE PRESENTACIÓN DE INSTANCIAS. Pola Resolución da Alcaldía núm.191/2013, de 08.03.2013, acordouse estimar o recurso de reposición interposto por D. Daniel Marius Jerico Planillo, de impugnación das bases específicas para a formación dunha lista aberta para a contratación laboral temporal de auxiliar de policia local, aprobadas pola resolución da alcaldía núm.57/2013, de 24.01.2013 e que foron publicadas no Boletín Oficial da Provincia nº 22, de 31.01.2013, e, en consecuencia, modificar, coa redacción que figura a continuación, os apartados seguintes: · Apartado D) da base 6.- REQUISITOS DOS ASPIRANTES: D) Estar en posesión do carnet de conducir Clase A2 e B, con autorización BTP · Apartado 4.- Coñecemento da lingua galega, da base 10.- PROBAS SELECTIVAS: “O tribunal valorará o nivel de coñecemento da lingua galega dos/as aspirantes, mediante unha proba que se cualificará como apto ou non apto. Os/as aspirantes que estean na posesión do curso Celga 3 ou equivalente e así o acrediten, con carácter previo e da maneira normativamente establecida, estarán exentos da realización desta proba, outorgándoselles a cualificación de APTOS.” Asimesmo acordouse a apertura de novo prazo de presentación de solicitudes, que será de dez (10) dias naturais contados dende a publicación deste anuncio no Boletín Oficial da Provincia, a fin de que podan presentarse todos/as os/as aspirantes que queiran participar no proceso selectivo, á vista do cambio operado nas bases como consecuencia da estimación do recurso, se ben, en todo caso, os/as candidatos/as deberán reunir os requisitos para participar no proceso selectivo na data límite do 11 de febreiro de 2013, data na que rematou o prazo de presentación de instancias, así como para que os xa presentados podan acreditar estar en posesión do Celga correspondente. Mugardos, 8 de marzo de 2013. O ALCALDE ASDO) XOSÉ FERNÁNDEZ BARCIA
18/03/2013 | Otras Entidades y Anuncios ParticularesUniversidades
Universidade da Coruña
Escola Universitaria Politécnica
Anuncio de acordo de inicio de expediente de recadación de prezos públicos de matrícula

Ao non poder levar a cabo a notificación persoal ao interesado, segundo dispón o artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, e en aplicación do disposto no dito artigo, publícase, para os efectos de notificación, o acordo de inicio de expediente de recadación de prezos públicos de matrícula. De acordo co disposto no artigo 5 da resolución reitoral do 27 de abril de 2012 sobre procedemento para a recadación de prezos públicos de matrícula, durante o prazo de dez días, contados desde o seguinte ao da publicación deste anuncio, o interesado terá á súa disposición o expediente para que de acordo co artigo 84 da Lei 30/1992, do 26 de novembro, poidan alegar e presentar os documentos/xustificantes que estimen pertinentes ante a Administración da Escola Universitaria Politécnica, campus de Ferrol, na Coruña, teléfono 981 167 000, extensión 3022. Ferrol, 1 de marzo de 2013. Manuel Ángel Graña López Director da Escola Universitaria Politécnica Anexo
18/03/2013 | Administración LocalMancomunidades
Mancomunidade Ría de Arousa-Zona Norte
Modificación do cadro de persoal da Mancomunidade de Municipios Arousa Norte

Aprobado inicialmente polo Pleno da Mancomunidade, en sesión que tivo lugar o 07/03/2013, a modificación do anexo de persoal e plantilla da Mancomunidade para o exercicio económico de 2013, e cumprindo co disposto no artigo 169.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das facendas locais, e disposicións concordantes, exponse ó público na Secretaría deste Concello, por prazo de quince días hábiles- que comezará a contarse dende o seguinte ó da inserción do presente edicto no Boletín Oficial da Provincia- co fin de que durante ese prazo poidan formularse as reclamacións que se consideren pertinentes, as cales deberán dirixirse ó Sr. Alcalde-presidente desta corporación. O anexo e o cadro de persoal e plantilla quedarán definitivamente aprobados se transcorrido o prazo de exposición ó público non se presentase reclamación algunha. No senso contrario, o Pleno da Corporación dispón do prazo dun mes para resolvelas. Rianxo, 7 de marzo de 2013 O presidente Adolfo Muíños Sánchez
18/03/2013 | Administración LocalMunicipal
Curtis
Padrón fiscal saneamento, depuración e abastecemento auga, 4º trimestre 2012

A Xunta de Goberno Local o 1 de marzo de 2013 adoptou o seguinte acordo: “1º. Aprobar o padrón fiscal da taxa pola prestación do servizo municipal de augas correspondente ao cuarto trimestre do ano 2012.2º. Expoñer ao público o padrón de usuarios do cuarto trimestre do ano 2012 por un importe de 68.637,91 € polo prazo dun mes dende a publicación deste acordo no BOP. Esta exposición servirá de notificación colectiva a todos os contribuíntes nos termos establecidos no artigo 102.3 da Lei 58/2003, do 17 de decembro, xeral tributaria.3º. Contra o padrón de usuarios os interesados poderán interpor recurso de reposición, segundo o disposto no artigo 14 do RDLex.2/2004, de 5 de marzo, polo que se aproba o texto refundido da Lei reguladora das facendas locais, no prazo dun mes contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes. O recurso entenderase desestimado se non se resolve expresamente no prazo dun mes dende a súa interposición. Contra a desestimación presunta do recurso poderase interpor recurso contencioso administrativo, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativo. Tamén poderá interpor calquera outro recurso que se estime conveniente.4º. O pagamento farase efectivo nas entidades financeiras colaboradoras no prazo dun mes, contado dende o día seguinte ó da publicación deste anuncio, considerándose este o período voluntario de ingreso. Transcorrido o prazo voluntario de ingreso iniciarase o período executivo e a débeda resultante esixirase polo procedemento de constrinximento, cun recargo de apremio reducido do 10 por cento, ou, no seu caso, o recargo de apremio ordinario do 20 por cento e os correspondentes intereses de demora. Non obstante, o recargo será do 5 por cento e non se esixirán xuros de mora se a débeda se paga antes de recibir a notificación de providencia de constrinximento.” Teixeiro, 11 de marzo de 2013 O alcalde Javier Francisco Caínzos Vázquez
18/03/2013 | Administración LocalMunicipal
Porto do Son
Aprobación do padrón fiscal de recollida de lixo ano 2013

D. José Luis Oujo Pouso, Alcalde – Presidente do Concello de Porto do Son, con competencias para a adopción do presente acordo, en virtude do establecido no artigo 21.1 da Lei 7/1985 de 2 de abril reguladora das Bases de Réxime Local. PRIMEIRO: Aprobar o padrón fiscal de recollida de lixo ano 2013, por un importe total de: 509.782,86€ (CINCOCENTOS NOVE MIL SETECENTOS OITENTA E DOUS EUROS CON OITENTA E SEIS CÉNTIMOS), segundo o seguinte detalle: Recollida do lixo correspondente ó ano 2013, por un importe total de: 509.782,86 euros (cincocentos nove mil setecentos oitenta e dous euros con oitenta e seis céntimos), desglosados nos seguintes conceptos: Taxa de contenedores: 385,23 euros (trescentos oitenta e cinco euros, con vinte e tres céntimos) Taxa de recollida do lixo: 509.397,63 euros (cincocentos nove mil trescentos noventa e sete euros con sesenta e tres céntimos) e que comeza por A Parada S. C. e remata por Abdelmonim Ouchribou Asri, Snejana Pujol Busquets Franken; sendo o número total de recibos de: 5789 (cinco mil setecentos oitenta e nove). Dito padrón expoñerase ó público polo prazo de quince días hábiles a contar desde o día seguinte ao da publicación do anuncio no BOP, debendo publicarse igualmente no taboleiro, consonte co disposto no art.102.3 da Lei xeral tributaria. Establecerase o prazo de cobro en período voluntario das débedas, que será único e abranguerá o prazo de dous meses, contados a partir do día seguinte ao remate dos 15 días contemplados para a presentación de alegacións, e que se anunciará no seu momento mediante edictos no concello. Darase conta deste acordo á Tesourería, Recadación e Intervención municipais para que se proceda ao cobramento dos mencionados padróns segundo o procedemento legalmente establecido. Porto do Son, 1 de marzo de 2013 O alcalde José Luis Oujo Pouso
18/03/2013 | Administración LocalMunicipal
Coristanco
Aprobación do padrón do IVTM 2013

A Xunta de Goberno Local deste Concello, en sesión celebrada o 4 de marzo de 2013 adoptou, entre outros, o acordo que segue: 1.- Aproba-lo padrón padrón do Imposto de Vehículos de Tracción Mecánica, correspondente ao exercicio de 2013.2.- De acordo co disposto no artigo 102.3 da Lei 58/2003, Xeral Tributaria, os padróns aprobados expóñense ao público nas oficinas de Intervención, durante o prazo de quince días, contados a partir da publicación do presente anuncio no Boletín Oficial da Provincia. Durante este prazo os interesados poderán examinalo e presentar as reclamacións que estimen oportunas. O anuncio de publicación no BOP produce os efectos de notificación colectiva.3.- Contra as liquidacións incorporadas ao padrón tódolos interesados poderán interpor recurso de reposición ante a Xunta de Goberno Local, segundo o disposto no artigo 14.2 do TRLRFL, no prazo dun mes, contado dende o día seguinte ao remate da exposición ao público do padrón.4.- O prazo de ingreso en período voluntario iniciarase o día 4 de marzo de 2013 e rematará o 6 de maio de 2013. Transcorrido o prazo indicado, iniciarase o período executivo, que determina o devengo do recargo de constrinximento e dos xuros de mora. Coristanco, 6 de marzo de 2013 O alcalde Antonio Pensado Plagaro